Β. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

1. 31993 R 0259: Κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους (ΕΕ L 30 της 6.2.1993, σ. 1), όπως τροποποιήθηκε τελευταία από:

- 32001 R 2557: Κανονισμός (ΕΚ) αριθ. 2557/2001 της Επιτροπής της 28.12.2001 (ΕΕ L 349 της 31.12.2001, σ. 1).

α) Μέχρι τις 31 Δεκεμβρίου 2012, όλες οι μεταφορές στην Πολωνία αποβλήτων προς αξιοποίηση που απαριθμούνται στο Παράρτημα ΙΙ του κανονισμού (ΕΟΚ) αριθ. 259/93, κοινοποιούνται στις αρμόδιες αρχές και υφίστανται επεξεργασία σύμφωνα με τα άρθρα 6, 7 και 8 του κανονισμού.

β) Κατά παρέκκλιση από το άρθρο 7, παράγραφος 4 του κανονισμού (ΕΟΚ) αριθ. 259/93, μέχρι τις 31 Δεκεμβρίου 2007 οι αρμόδιες αρχές δύνανται να προβάλουν αντιρρήσεις όσον αφορά μεταφορές στην Πολωνία για αξιοποίηση των ακόλουθων αποβλήτων σύμφωνα με τους λόγους αντίρρησης που ορίζονται στο άρθρο 4, παράγραφος 3 του κανονισμού. Οι μεταφορές αυτές υπόκεινται στο άρθρο 10 του κανονισμού.

- GE 010 — GE 020 γυαλί

- GH 010 — GH 015 πλαστικό

- GI 010 — GI 014 χαρτί

- GK 020 μεταχειρισμένα ελαστικά

AA. Μεταλλικά απόβλητα:

- ΑΑ 090 ex 2804 80 Απόβλητα και κατάλοιπα αρσενικού

- ΑΑ 100 ex 2805 40 Απόβλητα και κατάλοιπα υδραργύρου

- ΑΑ 130 Υγρά απόβλητα από τον επιφανειακό καθαρισμό μετάλλων

ΑΒ. Απόβλητα που περιέχουν κυρίως ανόργανα συστατικά, τα οποία ενδέχεται να περιέχουν μέταλλα και οργανικές ύλες

ΑΓ. Απόβλητα που περιέχουν κυρίως οργανικά συστατικά, τα οποία ενδέχεται να περιέχουν μέταλλα και ανόργανες ύλες:

- AC 040 Ιλύες μολυβδούχου βενζίνης

- AC 050 Θερμικά υγρά (από μεταφορά θερμότητας)

- AC 060 Υδραυλικά υγρά

- AC 070 Υγρά φρένων

- AC 080 Αντιπηκτικά υγρά

- AC 110 Φαινόλες, φαινοδικές ενώσεις, συμπεριλαμβανομένης και της χλωροφαινόλης, υπό μορφή υγρών ή ιλύος

- AC 120 Πολυχλωριωμένο ναφθαλίνιο

- AC 150 Χλωροφθοριωμένοι υδρογονάνθρακες

- AC 160 Halons

- AC 190 Κατάλοιπα διάλυσης αυτοκινήτων - μικρά τεμάχια

- AC 200 Οργανικές ενώσεις φωσφόρου από εργασίες ανάκτησης διαλυτών

- AC 230 Κατάλοιπα διυλίσεως μη υδατικά, αλογονωμένα ή μη αλογονωμένα που προέρχονται από εργασίες ανάκτησης διαλυτών

- AC 240 Απόβλητα που προκύπτουν από την παραγωγή αλογονωμένων αλειφατικών υδρογονανθράκων (όπως χλωρομεθάνιο, διχλωροαιθάνιο, χλωριούχο βινύλιο, βινυλιδενοχλωρίδιο, αλλυλοχλωρίδιο και επιχλωρυδρίνη)

- AC 260 Υγρή κόπρος χοίρων, περιττώματα

ΑΔ. Απόβλητα που ενδέχεται να περιέχουν είτε ανόργανα είτε οργανικά συστατικά:

- AD 010 Απόβλητα από την παραγωγή και την παρασκευή φαρμακευτικών προϊόντων

- AD 040 Ανόργανα κυανίδια, εκτός των καταλοίπων πολυτίμων μετάλλων σε στερεά μορφή που περιέχουν ίχνη ανοργάνων κυανιδίων

- AD 050 Οργανικά κυανίδια

- AD 060 Μίγματα και γαλακτώματα λαδιών/νερού ή υδρογονανθράκων/νερού

- AD 070 Απόβλητα από την παραγωγή, παρασκευή και χρήση μελάνης, βαφών, χρωστικών υλών και ουσιών, χρωμάτων, λάκας ή βερνικιού

- AD 150 Οργανικές ύλες φυσικής προελεύσεως που χρησιμοποιούνται ως φίλτρα (π.χ. βιολογικά φίλτρα)

- AD 160 Αστικά/οικιακά απόβλητα

Με εξαίρεση το γυαλί, το χαρτί και τα μεταχειρισμένα ελαστικά, η περίοδος αυτή μπορεί να παραταθεί μέχρι τις 31 Δεκεμβρίου 2012 το αργότερο βάσει της διαδικασίας που ορίζεται στο άρθρο 18 της οδηγίας 75/442/ΕΟΚ του Συμβουλίου περί των στερεών αποβλήτων [26], όπως τροποποιήθηκε με την οδηγία 91/156/ΕΟΚ [27].

γ) Κατά παρέκκλιση από το άρθρο 7, παράγραφος 4 του κανονισμού (ΕΟΚ) αριθ. 259/93, μέχρι τις 31 Δεκεμβρίου 2012 οι αρμόδιες αρχές δύνανται να προβάλουν αντιρρήσεις όσον αφορά μεταφορές στην Πολωνία αποβλήτων προς αξιοποίηση που απαριθμούνται στο Παράρτημα IV του κανονισμού και μεταφορές αποβλήτων προς αξιοποίηση που δεν απαριθμούνται στα Παραρτήματα του κανονισμού σύμφωνα με τους λόγους αντίρρησης που ορίζονται στο άρθρο 4, παράγραφος 3 του κανονισμού (ΕΟΚ) αριθ. 259/93.

δ) Κατά παρέκκλιση από το άρθρο 7, παράγραφος 4 του κανονισμού (ΕΟΚ) αριθ. 259/93, οι αρμόδιες αρχές προβάλλουν αντιρρήσεις κατά των μεταφορών αποβλήτων προς αξιοποίηση που απαριθμούνται στα Παραρτήματα ΙΙ, ΙΙΙ και IV του κανονισμού και των μεταφορών αποβλήτων προς αξιοποίηση που δεν απαριθμούνται στα Παραρτήματα αυτά, όταν προορίζονται για εγκατάσταση που επωφελείται προσωρινής παρέκκλισης από ορισμένες διατάξεις της οδηγίας 96/61/ΕΚ σχετικά με την ολοκληρωμένη πρόληψη και έλεγχο της ρύπανσης κατά την περίοδο εφαρμογής της προσωρινής παρέκκλισης στην εγκατάσταση προορισμού [28].

2. 31994 L 0062: Οδηγία 94/62/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τις συσκευασίες και τα απορρίμματα συσκευασίας (ΕΕ L 365 της 31.12.1994, σ. 10).

Κατά παρέκκλιση του άρθρου 6, παράγραφος 1, σημεία α) και β) της οδηγίας 94/62/ΕΚ, η Πολωνία πρέπει να επιτύχει τους στόχους αξιοποίησης και ανακύκλωσης για τα ακόλουθα υλικά συσκευασίας μέχρι τις 31 Δεκεμβρίου 2007, σύμφωνα με τους ακόλουθους μεταβατικούς στόχους:

- ανακύκλωση πλαστικών: 10 %, κατά βάρος, έως την ημερομηνία προσχώρησης, 14 % για το 2004 και τουλάχιστον 15 % για το 2005,

- ανακύκλωση μετάλλων: 11 %, κατά βάρος, έως την ημερομηνία προσχώρησης, 14 % για το 2004 και τουλάχιστον 15 % για το 2005,

- ποσοστό συνολικής αξιοποίησης: 32 %, κατά βάρος, έως την ημερομηνία προσχώρησης, 32 % για το 2004, 37 % για το 2005 και 43 % για το 2006.

Β. ΔΙΑΧΕΙΡΙΣΗ ΤΩΝ ΑΠΟΒΛΗΤΩΝ

3. 31999 L 0031: Οδηγία 1999/31/ΕΚ του Συμβουλίου, της 26ης Απριλίου 1999, για την υγειονομική ταφή αποβλήτων (ΕΕ L 182 της 16.7.1999, σ. 1).

Κατά παρέκκλιση του άρθρου 14, στοιχείο (γ) και των σημείων 2, 3, 4 και 6 του Παραρτήματος Ι της οδηγίας 1999/31/ΕΚ και με την επιφύλαξη της οδηγίας 75/442/ΕΟΚ του Συμβουλίου περί στερεών αποβλήτων [29] και της οδηγίας 91/689/ΕΟΚ του Συμβουλίου για τα επικίνδυνα απόβλητα [30], οι απαιτήσεις σχετικά με τον έλεγχο των υδάτων και τη διαχείριση των στραγγισμάτων, την προστασία του εδάφους και των υδάτων, τον έλεγχο των αερίων και τη σταθερότητα δεν εφαρμόζονται σε δημοτικούς χώρους ταφής αποβλήτων στην Πολωνία έως την 1η Ιουλίου 2012, με την προϋπόθεση των ακόλουθων μεταβατικών στόχων:

- έως την ημερομηνία προσχώρησης: 11200000 τόνοι υγειονομικής ταφής που δεν συνάδουν προς την οδηγία, δηλ. 85 % εκ συνόλου 13200000 τόνων υγειονομικής ταφής,

- έως τις 31 Δεκεμβρίου 2004: 10300000 τόνοι υγειονομικής ταφής που δεν συνάδουν προς την οδηγία, δηλ. 77,5 % εκ συνόλου 13300000 τόνων υγειονομικής ταφής,

- έως τις 31 Δεκεμβρίου 2005: 9350000 τόνοι υγειονομικής ταφής που δεν συνάδουν προς την οδηγία, δηλ. 70 % εκ συνόλου 13350000 τόνων υγειονομικής ταφής,

- έως τις 31 Δεκεμβρίου 2006: 7900000 τόνοι υγειονομικής ταφής που δεν συνάδουν προς την οδηγία, δηλ. 59 % εκ συνόλου 13400000 τόνων υγειονομικής ταφής,

- έως τις 31 Δεκεμβρίου 2007: 4600000 τόνοι υγειονομικής ταφής που δεν συνάδουν προς την οδηγία, δηλ. 36 % εκ συνόλου 12800000 τόνων υγειονομικής ταφής,

- έως τις 31 Δεκεμβρίου 2008: 4000000 τόνοι υγειονομικής ταφής που δεν συνάδουν προς την οδηγία, δηλ. 32 % εκ συνόλου 12500000 τόνων υγειονομικής ταφής,

- έως τις 31 Δεκεμβρίου 2009: 3200000 τόνοι υγειονομικής ταφής που δεν συνάδουν προς την οδηγία, δηλ. 26 % εκ συνόλου 12200000 τόνων υγειονομικής ταφής,

- έως τις 31 Δεκεμβρίου 2010: 2000000 τόνοι υγειονομικής ταφής που δεν συνάδουν προς την οδηγία, δηλ. 17 % εκ συνόλου 12000000 τόνων υγειονομικής ταφής,

- έως τις 31 Δεκεμβρίου 2011: 1200000 τόνοι υγειονομικής ταφής που δεν συνάδουν προς την οδηγία, δηλ. 10 % εκ συνόλου 11700000 τόνων υγειονομικής ταφής,

Η παρούσα διάταξη δεν ισχύει για επικίνδυνα ή βιομηχανικά απόβλητα.

Η Πολωνία πρέπει να υποβάλλει στην Επιτροπή, έως τις 30 Ιουνίου κάθε έτους, αρχής γενομένης από το έτος της προσχώρησης, έκθεση σχετικά με τη σταδιακή εφαρμογή της οδηγίας και τη συμμόρφωση με τους ενδιάμεσους αυτούς στόχους.

[26] ΕΕ L 194 της 25.7.1975, σ. 39. Οδηγία η οποία τροποποιήθηκε τελευταία από την απόφαση 96/350 της Επιτροπής (ΕΕ L 135 της 6.6.1996, σ. 32).

[27] ΕΕ L 78 της 26.3.1991, σ. 32.

[28] ΕΕ L 275 της 10.10.1996, σ. 26.

[29] ΕΕ L 194, 25.7.1975, σ. 39. Οδηγία η οποία τροποποιήθηκε τελευταία από την απόφαση 96/350/ΕΚ της Επιτροπής (ΕΕ L 135 της 6.6.1996, σ. 32).

[30] ΕΕ L 377 της 31.12.1991, σ. 20. Οδηγία η οποία τροποποιήθηκε τελευταία από την οδηγία 94/31/ΕΚ (ΕΕ L 168 της 2.7.1994, σ. 28).

--------------------------------------------------